Príloha č. 1

Doložka vybraných vplyvov


	1. Základné údaje

	Názov materiálu

	Návrh opatrenia Národnej banky Slovenska z ... 2026 č. .../2026, ktorým sa mení a dopĺňa opatrenie Národnej banky Slovenska z 25. mája 2021 č. 5/2021 o poplatkoch za úkony Národnej banky Slovenska v znení opatrenia z 3. decembra 2024 č. 8/2024.

	Predkladateľ (a spolupredkladateľ)

	Národná banka Slovenska


	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☐	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:


	Termín začiatku a ukončenia PPK
	

	Predpokladaný termín predloženia na pripomienkové konanie
	október 2026

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	

	

	2. Definovanie problému

	Dôvodom na predloženie návrhu opatrenia je potreba aktualizácie prílohy k opatreniu Národnej banky Slovenska z 25. mája 2021 č. 5/2021 o poplatkoch za úkony Národnej banky Slovenska v znení opatrenia z 3. decembra 2024 č. 8/2024 (ďalej len „opatrenie č. 5/2021“), a to najmä v záujme zosúladenia jej obsahu s príslušnou legislatívou Európskej únie, resp. právnymi predpismi Slovenskej republiky, ako aj s cieľom reagovania na skutočnosti identifikované v praxi.
V naznačenom kontexte sa navrhuje úprava časti prílohy k opatreniu č. 5/2021 venovanej oblasti bankovníctva s cieľom reflektovať príslušné zmeny a doplnenia zákona č. 483/2001 Z. z. o bankách a o zmene a doplnení niektorých zákonov v znení neskorších predpisov vyplývajúce zo zákona č. 30/2026 Z. z., ako aj skutočnosti ustanovené nariadením Európskeho parlamentu a Rady (EÚ) č. 575/2013 o prudenciálnych požiadavkách na úverové inštitúcie a o zmene nariadenia (EÚ) č. 648/2012 v platnom znení (ďalej len „nariadenie (EÚ) č. 575/2013 v platnom znení“). 
Obdobne, návrhom opatrenia dochádza aj k aktualizácii časti prílohy k opatreniu č. 5/2021 venovanej oblasti kapitálového trhu, a to v záujme :
- 	reagovania na úkony, ktoré Národnej banke Slovenska vyplývajú z nariadenia Európskeho parlamentu a Rady (EÚ) 2017/1129 zo 14. júna 2017 o prospekte, ktorý sa má uverejniť pri verejnej ponuke cenných papierov alebo ich prijatí na obchodovanie na regulovanom trhu, a o zrušení smernice 2003/71/ES v platnom znení,
- 	zohľadnenia dvoch úkonov Národnej banky Slovenska vyplývajúcich zo zákona č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov, ktoré opatrenie č. 5/2021 nezohľadňuje, 
-	reflektovania úkonu, ktorý Národnej banke Slovenska vyplýva z nariadenia (EÚ) č. 575/2013 v platnom znení, ako aj úkonu, ktorý Národnej banke Slovenska vyplýva z predmetného nariadenia v spojení so skutočnosťami vyplývajúcimi z nariadenia Európskeho parlamentu a Rady (EÚ) 2019/2033 z 27. novembra 2019 o prudenciálnych požiadavkách na investičné spoločnosti a o zmene nariadení (EÚ) č. 1093/2010, (EÚ) č. 575/2013, (EÚ) č. 600/2014 a (EÚ) č. 806/2014 v platnom znení,
-	zohľadnenia jedného úkonu Národnej banky Slovenska podľa zákona č. 203/2011 Z. z. o kolektívnom investovaní v znení neskorších predpisov po jeho novelizácii zákonom č. 85/2026 Z. z.
Takisto je potrebné upraviť časť prílohy v oblasti poisťovníctva najmä s cieľom zohľadnenia novelizačnej úpravy zákona č. 39/2015 Z. z. o poisťovníctve a o zmene a doplnení niektorých zákonov v znení neskorších predpisov, ktorá vyplýva z vládneho návrhu zákona, ktorým sa mení a dopĺňa zákon č. 39/2015 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov. V naznačenej súvislosti návrh opatrenia reflektuje aktuálne znenie príslušných ustanovení vládneho návrhu zákona a v spojitosti s ním sa zároveň navrhuje vypustiť niektoré úkony Národnej banky Slovenska z opatrenia č. 5/2021 týkajúce sa núteného správcu.
Zároveň sa navrhuje aktualizácia časti prílohy v oblasti dôchodkového sporenia v záujme úpravy výšky poplatkov za niektoré úkony Národnej banky Slovenska s cieľom lepšieho reflektovania ich náročnosti.
Okrem vyššie uvedeného je potrebné upraviť časť prílohy k opatreniu č. 5/2021 v oblasti poskytovania spotrebiteľských úverov a iných úverov a pôžičiek spotrebiteľom s cieľom reflektovania úkonov vyplývajúcich Národnej banky Slovenska zo zákona č. 312/2025 Z. z. o spotrebiteľských úveroch a o iných úveroch a pôžičkách pre spotrebiteľov a o zmene a doplnení niektorých zákonov, ktorý nahrádza zákon č. 129/2010 Z. z. o spotrebiteľských úveroch a o iných úveroch a pôžičkách pre spotrebiteľov a o zmene a doplnení niektorých zákonov v znení neskorších predpisov.
Dôvodom na predloženie návrhu opatrenia je aj potreba aktualizácie časti prílohy k opatreniu č. 5/2021 venovanej oblasti platobných služieb tak, aby reflektovala novelizáciu zákona č. 492/2009 Z. z. o platobných službách a o zmene a doplnení niektorých zákonov v znení neskorších predpisov, ku ktorej došlo zákonom č. 248/2024 Z. z. a aby v tomto smere došlo k zohľadneniu súvisiaceho vypustenia jedného úkonu Národnej banky Slovenska zo spomínaného novelizovaného zákona.
V nadväznosti na dôvody predloženia návrhu opatrenia uvedené vyššie sa navrhuje novelizácia prílohy k opatreniu č. 5/2021, konkrétne vloženie a vypustenie viacerých úkonov Národnej banky Slovenska, ako aj úprava znenia niektorých úkonov, resp. výšky poplatku za ne. Návrh opatrenia tak reaguje na potrebu stanoviť poplatky za nové, resp. upraviť poplatky za zmenené úkony Národnej banky Slovenska, potrebu vypustenia neaktuálnych úkonov a vyriešenia terminologického nesúladu niektorých úkonov so znením príslušných novelizovaných právnych predpisov. Takisto, návrh zohľadňuje aj potrebu upraviť výšku niektorých poplatkov za úkony Národnej banky Slovenska, a to najmä v závislosti od ich náročnosti a rozsahu na ne sa viažucich konaní.
V záujme aktualizácie je v prílohe k opatreniu č. 5/2021 potrebné vykonať aj viaceré legislatívno-technické úpravy. 

	3. Ciele a výsledný stav

	Účelom návrhu opatrenia je novelizácia prílohy k opatreniu č. 5/2021, a to jednak v záujme zosúladenia jej obsahu s príslušnou legislatívou Európskej únie, resp. právnymi predpismi Slovenskej republiky, ako aj s cieľom reagovania na skutočnosti identifikované v praxi. Návrh opatrenia má v naznačenom smere za cieľ zabezpečiť aktuálnosť, úplnosť a prehľadnosť právnej úpravy poplatkov za úkony Národnej banky Slovenska v opatrení č. 5/2021, ako aj primeranosť výšky spomínaných poplatkov.

	4. Dotknuté subjekty

	Banky a pobočky zahraničných bánk 
Finančné holdingové spoločnosti a zmiešané finančné holdingové spoločnosti
Obchodníci s cennými papiermi a pobočky zahraničných obchodníkov s cennými papiermi
[bookmark: _Hlk169715338]Správcovské spoločnosti a zahraničné správcovské spoločnosti
Správcovia alternatívnych investičných fondov EÚ
Emitenti cenných papierov
Garančný fond investícií
Poisťovne a pobočky zahraničných poisťovní 
Zaisťovne a pobočky zahraničných zaisťovní 
Doplnkové dôchodkové spoločnosti 
Dôchodkové správcovské spoločnosti
Veritelia oprávnení ponúkať a poskytovať spotrebiteľské úvery bez obmedzenia rozsahu poskytovania spotrebiteľských úverov
Veritelia oprávnení ponúkať a poskytovať spotrebiteľské úvery v obmedzenom rozsahu
Veritelia oprávnení ponúkať a poskytovať spotrebiteľské úvery v rámci svojej doplnkovej činnosti, a to bezúročne a bez akýchkoľvek iných poplatkov okrem poplatkov, ktoré musí spotrebiteľ zaplatiť v súvislosti s omeškaním platby
[bookmark: _Hlk133959738]Platobné inštitúcie 
Inštitúcie elektronických peňazí 

	5. Alternatívne riešenia

	Výšku poplatkov za jednotlivé druhy úkonov alebo za konanie Národnej banky Slovenska pri dohľade nad dohliadanými subjektmi (vrátane viacerých súvisiacich aspektov platenia poplatkov) upravuje opatrenie č. 5/2021. Právnu úpravu poplatkov za úkony Národnej banky Slovenska je potrebné zmeniť, resp. aktualizovať v záujme reflektovania skutočností vyplývajúcich z legislatívy EÚ, resp. právnych predpisov Slovenskej republiky, ako aj s cieľom reagovania na skutočnosti identifikované v aplikačnej praxi. 

Návrh opatrenia vychádza z právnej úpravy obsiahnutej v zákone č. 747/2004 Z. z. o dohľade nad finančným trhom a o zmene a doplnení niektorých zákonov v znení neskorších predpisov (ďalej len „zákon č. 747/2004 Z. z.“). Podľa § 41 ods. 1 spomínaného zákona sa poplatky uhrádzajú Národnej banke Slovenska, ak sa podľa tohto zákona alebo osobitných predpisov vykonávajú úkony alebo konanie Národnej banky Slovenska pri dohľade nad dohliadanými subjektmi (ďalej len „úkony“) na základe
a) žiadosti o
1. udelenie povolenia alebo licencie,
2. rozšírenie alebo inú zmenu udeleného povolenia alebo licencie,
3. udelenie súhlasu alebo predchádzajúceho súhlasu,
4. zmenu udeleného súhlasu alebo predchádzajúceho súhlasu,
5. schválenie úkonu, prospektu alebo iného dokumentu,
b) rozkladu proti prvostupňovému rozhodnutiu o žiadosti podľa písmena a),
c) žiadosti o vydanie duplikátu povolenia, duplikátu licencie, duplikátu schválenia, duplikátu súhlasu, duplikátu predchádzajúceho súhlasu alebo duplikátu iného rozhodnutia Národnej banky Slovenska,
d) inej žiadosti podľa predmetného zákona alebo osobitného predpisu.

Podľa § 41 ods. 2 spomínaného zákona sa poplatky za jednotlivé druhy úkonov ustanovujú predovšetkým v závislosti od rozsahu, náročnosti a zložitosti príslušných druhov úkonov. Návrh opatrenia pri stanovení výšky poplatkov vychádza z predmetnej zákonnej požiadavky.

Zákonné splnomocnenie na vydanie opatrenia upravujúceho predmetnú problematiku je ustanovené v § 41 ods. 3 zákona č. 747/2004 Z. z., podľa ktorého opatrením, ktoré vydá Národná banka Slovenska po prerokovaní s Ministerstvom financií Slovenskej republiky a ktoré sa vyhlasuje v Zbierke zákonov Slovenskej republiky, sa ustanoví výška alebo sadzby poplatkov za jednotlivé druhy úkonov a môžu sa ustanoviť podrobnosti o poplatkoch a o ich vyčísľovaní, zaokrúhľovaní a platení.

V naznačenom kontexte návrh opatrenia reflektuje príslušnú právnu úpravu. V prípade jeho neprijatia by právna úprava poplatkov za úkony Národnej banky Slovenska nebola aktualizovaná, t.j. nereflektovala by v plnej miere skutočnosti vyplývajúce z príslušnej legislatívy EÚ, resp. právnych predpisov Slovenskej republiky, ako aj skutočnosti identifikované Národnou bankou Slovenska v aplikačnej praxi. S ohľadom na skutočnosť, že spôsob ustanovenia (prostredníctvom opatrenia) poplatkov za jednotlivé druhy úkonov, resp. za konanie Národnej banky Slovenska pri dohľade nad dohliadanými subjektmi je kogentne ustanovený zákonom č. 747/2004 Z. z., nenavrhujú sa alternatívne riešenia.

V otázke členenia úkonov nebol predkladateľom alternatívny prístup vyhodnotený ako vhodný, pričom návrh opatrenia v tomto smere reflektuje členenie vyplývajúce z príslušnej právnej úpravy (napr. zaradenie úkonu medzi „predchádzajúce súhlasy“ v súlade s jeho zaradením podľa právneho predpisu vyššej právnej sily), resp. systematiku používanú v opatrení č. 5/2021, ktorá vychádza z vyššie spomenutého § 41 ods. 1 zákona č. 747/2004 Z. z. (napr. zaradenie úkonu medzi úkony udelenia povolenia, resp. úkony udelenia súhlasu alebo predchádzajúceho súhlasu, pričom systematika jednotlivých položiek opatrenia vychádza zo spomínaného členenia). Pri návrhu sadzieb poplatkov boli posudzované viaceré alternatívy. Pri výbere zvolenej alternatívy bola rozhodujúca najmä náročnosť úkonov, za ktoré sa navrhuje stanoviť alebo zvýšiť poplatok.

	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:


	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☒ Nie

Ak áno, uveďte, ktorých vplyvov podľa bodu 9 sa goldplating týka: 

	




	

	8. Preskúmanie účelnosti

	Nepreskúmava sa.

	

* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.



	9. Vybrané vplyvy  materiálu

	Vplyvy na rozpočet verejnej správy
	☐	Pozitívne
	☒	Žiadne
	☐	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☐	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☐	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☒	Pozitívne
	☐	Žiadne
	☒	Negatívne

	    z toho vplyvy na MSP

	☒	Pozitívne
	☐	Žiadne
	☒	Negatívne

	    Mechanizmus znižovania byrokracie    
    a nákladov sa uplatňuje:
	☒	Áno
	
	
	☐	Nie

	Sociálne vplyvy
	☐	Pozitívne
	☒	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☒	Nie

	Vplyvy na informatizáciu spoločnosti
	☐	Pozitívne
	☒	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	10. Poznámky

	

	11. Kontakt na spracovateľa

	Oddelenie regulácie a medzinárodnej koordinácie, Odbor dohľadu nad poisťovníctvom a dôchodkovým sporením, Národná banka Slovenska.
email: oznamopk@nbs.sk

	12. Zdroje

	Registre Národnej banky Slovenska.

	13. Stanovisko Komisie na posudzovanie vybraných vplyvov z PPK č.150/2026
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☒  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

II. Pripomienky a návrhy zmien: Komisia uplatňuje k materiálu nasledovné pripomienky a odporúčania:

K doložke vybraných vplyvov
Komisia žiada v doložke vybraných vplyvov upraviť a doplniť body 2. Definovanie problému, 3. Ciele a výsledný stav a 8. Preskúmanie účelnosti.
Odôvodnenie: Komisia žiada dopracovať bod 2 doložky tak, aby konkrétnejšie pomenoval vecné problémy, ktoré návrh opatrenia rieši. Súčasné znenie uvádza najmä všeobecnú potrebu aktualizácie prílohy opatrenia č. 5/2021, zosúladenia s legislatívou EÚ a SR a reakcie na skutočnosti identifikované v praxi. Komisia odporúča doplniť konkrétnejšie problémy, najmä chýbajúce poplatky za nové alebo zmenené dohľadové úkony NBS, potrebu vypustenia neaktuálnych úkonov, terminologický nesúlad s novými právnymi predpismi a potrebu upraviť výšku niektorých poplatkov podľa rozsahu, náročnosti a zložitosti príslušných konaní.
Komisia žiada dopracovať bod 3 doložky tak, aby cieľ nebol formulovaný len ako aktualizácia prílohy opatrenia, ale ako konkrétny výsledný stav, ktorý má byť návrhom dosiahnutý.  Súčasné znenie cieľov do veľkej miery opakuje definovanie problému. Komisia odporúča formulovať cieľ ako zabezpečenie aktuálneho, úplného, prehľadného a primeraného sadzobníka poplatkov za úkony NBS, ktorý zodpovedá platnej legislatíve, reálnym dohľadovým úkonom a náročnosti konaní, vrátane vypustenia neaktuálnych poplatkov a doplnenia nových poplatkových úkonov.
Komisia žiada dopracovať bod 8 doložky o základné kritériá preskúmania účelnosti. Doložka uvádza iba „Nepreskúmava sa.“ Pri návrhu, ktorý zavádza, vypúšťa a mení desiatky poplatkových úkonov, je vhodné uviesť aspoň základné kritériá spätného vyhodnotenia. Komisia odporúča sledovať najmä počet žiadostí podľa jednotlivých poplatkových úkonov, výnosy z poplatkov, počet nevyužívaných alebo málo využívaných položiek, primeranosť výšky poplatkov voči náročnosti konaní, počet opakovaných zmien sadzobníka a spätnú väzbu dohliadaných subjektov.

Vyhodnotenie:
K bodom 2. a 3. doložky	– 	akceptované – na základe pripomienky došlo k úprave bodov 2.  a 3. doložky vplyvov,
K bodu 8. doložky 	– 	neakceptované - preskúmanie účelnosti sa na Národnú banku Slovenska nevzťahuje. V zmysle II. časti, bodu 8 Jednotnej metodiky je preskúmanie účelnosti náplňou ex post hodnotenia. Zároveň, systematické ex post hodnotenie regulácií pôsobiacich v podnikateľskom prostredí vykonáva gestor právneho predpisu (bod 10.3. Jednotnej metodiky), pričom gestorom je, podľa bodu 10.2. Jednotnej metodiky, okrem Ministerstva hospodárstva Slovenskej republiky, orgán verejnej moci, v ktorého kompetencii je podľa zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov hodnotený právny predpis. Národná banka Slovenska nepatrí medzi takto definované orgány verejnej moci.

Komisia odporúča doplniť v doložke vybraných vplyvov bod 5. Alternatívne riešenia 
o stručné vysvetlenie, či boli posudzované alternatívy pri konkrétnom nastavení sadzieb a členení poplatkových úkonov.
Odôvodnenie: Komisia akceptuje, že právna forma ustanovenia poplatkov je daná zákonom č. 747/2004 Z. z. a že poplatky sa ustanovujú opatrením NBS. Táto skutočnosť však nevylučuje existenciu alternatív pri výške jednotlivých poplatkov, členení úkonov, rozsahu vypustených poplatkov alebo miere zohľadnenia náročnosti konania. Komisia preto odporúča doplniť aspoň stručné odôvodnenie, prečo boli zvolené navrhované sadzby a členenie úkonov.

Vyhodnotenie:
Akceptované, na základe pripomienky došlo k úprave bodu 5. doložky vplyvov.

K vplyvom na podnikateľské prostredie
Komisia odporúča predkladateľovi upraviť analýzu vplyvov na podnikateľské prostredie a kalkulačku nákladov podnikateľského prostredia.
Odôvodnenie: V analýze je niekoľko nepresností alebo nesúladov s kalkulačkou, ktoré je potrebné upraviť:
· K regulácii č. 5 - ide o stanovenie nového poplatku vo výške 150 eur, avšak v kalkulačke je hodnota 110 eur.
· K regulácii č. 75 - ide o „vypustenie úkonu“, ale druh vplyvu v kalkulačke a analýze je „In“, pričom má byť „Out“.
· K regulácii č. 83 – vo vlastnom materiáli sa udáva frekvencia raz za 5 rokov, hoci v kalkulačke je uvedená frekvencia jednorazovo.

Vyhodnotenie:
K regulácii č. 5 – 	neakceptované - v kalkulačke nákladov sa pri regulácii č. 5 uvádza zámerne hodnota 110 eur z rovnakého dôvodu, ako v prípade zvýšenia poplatku pri reguláciách č. 3 a 4. Predmetné regulácie spolu vecne súvisia; pri regulácii č. 5 ide o „stanovenie poplatku“ (na rozdiel od „zvýšenia poplatku“ pri reguláciách č. 3 a 4) z dôvodu, že sa okrem zvýšenia poplatku navrhuje aj preformulovanie znenia úkonu (pre účely zosúladenia so znením príslušnej právnej úpravy, z ktorej úkon vyplýva), avšak regulácie č. 3 až 5 spája obdobná vecná podstata. Pri všetkých spomínaných reguláciách je hodnota 110 eur odvodená z rozdielu 150 eur (výšky poplatku po jeho navrhovanom zvýšení) a 40 eur (výšky poplatku ustanovenej v opatrení č. 5/2021 v znení opatrenia č. 8/2024, t.j. pred novelizáciou zo strany predloženého návrhu opatrenia), 
K regulácii č. 75 – 	akceptované – omyl bol v kalkulačke nákladov podnikateľského prostredia opravený,
K regulácii č. 83 – 	neakceptované – ide o stanovenie poplatku za úkon „udelenia predchádzajúceho súhlasu na predkladanie správy podľa § 79a ods. 1 zákona o poisťovníctve raz za päť rokov“ (špecifický symbol 3337); v kalkulačke nákladov podnikateľského prostredia je označená frekvencia „jednorazovo“ z dôvodu, že v prípade podania žiadosti o vykonanie predmetného úkonu je poplatník povinný uhradiť poplatok raz (t. j. ide o „jednorazové“ uhradenie poplatku za vykonanie úkonu), pričom frekvencia „raz za päť rokov“ sa v tomto smere nevzťahuje na aspekt úhrady poplatku, ale na splnenie povinnosti predkladať správu podľa § 79a ods. 1 zákona č. 39/2015 Z. z. o poisťovníctve a o zmene a doplnení niektorých zákonov v znení neskorších predpisov (pričom predkladať spomínanú správu v uvedenej frekvencii možno až na základe predchádzajúceho súhlasu Národnej banky Slovenska, na ktorý sa viaže predmetný poplatok). V prípade udelenia predmetného predchádzajúceho súhlasu (pozn. na „predkladanie“, nie na jednorazové „predloženie“) poplatník nie je povinný opätovne žiadať o udelenie predchádzajúceho súhlasu (ak naďalej spĺňa podmienky udelenia predchádzajúceho súhlasu), a teda „raz za 5 rokov“ nedochádza k opätovnej úhrade poplatku.

	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

